CELEX: 52000PC0793
Language: fi
Date: 2000-11-24
Title: Muutettu ehdotus: neuvoston päätös sukupuolten tasa-arvoa koskevaan yhteisön puitestrategiaan (2001-2005) liittyvästä ohjelmasta (komission EY:n perustamissopimuksen 250 artiklan 2 kohdan nojalla esittämä)

Avis juridique important

|

52000PC0793

Muutettu ehdotus: neuvoston päätös sukupuolten tasa-arvoa koskevaan yhteisön puitestrategiaan (2001-2005) liittyvästä ohjelmasta (komission EY:n perustamissopimuksen 250 artiklan 2 kohdan nojalla esittämä)  /* KOM/2000/0793 lopull. - CNS 2000/0143 */  

Virallinen lehti nro 096 E , 27/03/2001 s. 0216 - 0228

Muutettu ehdotus: NEUVOSTON PÄÄTÖS sukupuolten tasa-arvoa koskevaan yhteisön puitestrategiaan (2001-2005) liittyvästä ohjelmasta(komission EY:n perustamissopimuksen 250 (2) artiklan nojalla esittämä)PERUSTELUTI JohdantoKomissio antoi 7. kesäkuuta 2000 tiedonannon "Kohti sukupuolten tasa-arvoa koskevaa yhteisön puitestrategiaa (2001-2005)" ja teki ehdotuksen neuvoston päätökseksi sukupuolten tasa-arvoa koskevaan yhteisön puitestrategiaan (2001-2005) liittyvästä ohjelmasta; nämä perustuvat Euroopan yhteisön perustamissopimuksen 13 artiklaan. Alueiden komitea antoi lausuntonsa strategiasta ja ohjelmasta 23. lokakuuta 2000, ja talous- ja sosiaalikomitean odotetaan antavan lausuntonsa 28. marraskuuta 2000. Euroopan parlamentti antoi lausuntonsa ehdotuksesta neuvoston päätökseksi ohjelmasta 15. marraskuuta 2000.Komissio on muuttanut alkuperäistä ehdotustaan nämä lausunnot huomioon ottaen.II MuutoksetEhdotuksessa on vahvistettu puitestrategian ja siihen liittyvän yhteisön ohjelman välistä yhteyttä muun muassa toteamalla, että ohjelman päällimmäisenä tavoitteena on avustaa puitestrategian täytäntöönpanossa.Ohjelman asema sukupuolten tasa-arvon tukijana ehdokasmaissa on tuotu esiin muutetussa ehdotuksessa samoin kuin se, että naiset ovat usein moninkertaisen syrjinnän kohteena.Lisäksi on selvennetty tarvetta johdonmukaisuuteen ja täydentävyyteen muihin yhteisön ohjelmiin ja aloitteisiin kuuluvien toimien kanssa. Tällaisia ovat esimerkiksi Daphne- ja Stop-ohjelma, köyhyyden ja yhteiskunnallisen syrjäytymisen torjuntaa koskeva ohjelma, tutkimuksen puiteohjelma sekä sosiaalipoliittinen ohjelma.Kansalaisjärjestöjen ja työmarkkinaosapuolten asemaa ohjelmassa on korostettu, ja komissio toimittaa niille asiaankuuluvat tiedot. Yhdessä lisätyssä johdanto-osan kappaleessa tunnustetaan, että on tärkeää vahvistaa asiaan liittyvien tärkeimpien toimijoiden valmiuksia tasa-arvon edistämisessä, verkottumisen helpottamisessa ja eri verkostojen välisen yhteisvaikutuksen edistämisessä.Liitteeseen on sisällytetty lisäselvennystä toimista, joita voidaan toteuttaa ohjelman eri lohkoissa.Johdanto-osaan on lisätty uusi kappale, jossa tuodaan esiin tasa-arvon merkitys hiljattain annetuissa työllisyyttä koskevissa neuvoston teksteissä, ja toisessa kappaleessa viitataan YK:n neljännessä naisten maailmankonferenssissa hyväksyttyyn julistukseen ja toimintasuunnitelmaan.2000/0143 (CNS)Muutettu ehdotus: NEUVOSTON PÄÄTÖS sukupuolten tasa-arvoa koskevaan yhteisön puitestrategiaan (2001-2005) liittyvästä ohjelmasta(ETA:n kannalta merkityksellinen teksti)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 13 artiklan,ottaa huomioon komission ehdotuksen [1],[1]  EYVL Cottaa huomioon Euroopan parlamentin lausunnon [2],[2]  EYVL Cottaa huomioon talous- ja sosiaalikomitean lausunnon [3],[3]  EYVL Cottaa huomioon alueiden komitean lausunnon [4],[4]  EYVL Csekä katsoo seuraavaa:1) Naisten ja miesten tasa-arvoinen kohtelu on yhteisön oikeuden perusperiaate, ja sen mukaisesti annetuilla direktiiveillä ja muilla säädöksillä on kohennettu naisten asemaa merkittävällä tavalla.2) Yhteisössä toteutetuista toimista saadut kokemukset ovat osoittaneet, että sukupuolten tasa-arvon edistäminen edellyttää käytännössä toimenpideyhdistelmää ja erityisesti toisiaan vahvistavaa lainsäädäntöä ja käytännön toimia. Kokemukset ovat osoittaneet, että alaa koskevia yhteisön toimia olisi toteutettava valtavirtaistamisperiaatteen (mainstreaming) ja erityistoimien yhdistelmän kautta. Myös miesten tärkeä rooli tasa-arvon saavuttamisessa tunnustetaan.3) Moniin naisiin kohdistuvan rakenteellisen, kaksinkertaisen - ja usein moninkertaisen - sukupuolisen syrjinnän sekä sukupuolten eriarvoisuuden jatkuminen oikeuttaa alaa koskevien yhteisön toimien jatkamisen ja vahvistamisen sekä ongelmaa koskevien uusien menettelyiden ja lähestymistapojen käyttöön oton.4) Euroopan parlamentti on miesten ja naisten tasa-arvoisia mahdollisuuksia koskevan yhteisön keskipitkän aikavälin toimintaohjelman (1996-2000) toteuttamista käsittelevästä välikertomuksesta antamassaan päätöslauselmassa [5] kehottanut komissiota tekemään ehdotuksen viidenneksi toimintaohjelmaksi.[5]  A4-0194/99 - PE 230 041/DEF, EYVL C 279, 1.10.1999, s. 88.5) Neuvosto painotti 22 päivänä lokakuuta 1999 antamissaan päätelmissä naisten ja miesten välistä tasa-arvoa edistävän uuden toimintaohjelman merkitystä.6)  YK:n neljännessä naisten maailmankonferenssissa hyväksytyssä julistuksessa ja toimintasuunnitelmassa kehotettiin hallituksia, kansainvälistä yhteisöä ja kansalaisyhteiskuntaa toteuttamaan strategisia toimia naisiin kohdistuvan syrjinnän ja sukupuolten tasa-arvoa estävien tekijöiden poistamiseksi. Kesäkuussa 2000 pidetyssä YK:n yleiskokouksen Beijing +5 -erityisistunnossa korostettiin tarvetta Beijingin toimintasuunnitelman täysimittaiseen ja nopeutettuun täytäntöönpanoon.7)  Lissabonissa 23 ja 24 päivänä maaliskuuta 2000 ja Santa Maria da Feirassa 19 ja 20 päivänä kesäkuuta 2000 pidetyissä Eurooppa-neuvoston kokouksissa kehotettiin komissiota ja jäsenvaltioita edistämään kaikkia yhtäläisiin mahdollisuuksiin liittyviä seikkoja työllisyyspolitiikassa esimerkiksi vähentämällä ammattialojen eriytymistä sukupuolittain ja helpottamalla työ- ja perhe-elämän yhteensovittamista eritoten asettamalla uusi tavoite lastenhoidon parempaa tarjontaa varten. Neuvosto asetti myös määrällisiä tavoitteita, joihin sisältyy naisten työllisyysasteen kohottaminen nykyisestä 51 prosentista 60 prosenttiin vuoteen 2010 mennessä.8) Yhteisön uuteen tasa-arvoa koskevaan puitestrategiaan [6] sisältyy yhteisön kaikki perustamissopimuksen 3 artiklan 2 kohdan mukainen toiminta, jolla pyritään poistamaan eriarvoisuutta ja edistämään naisten ja miesten tasa-arvoa. Tämä ohjelma tarjoaa rakenteen tarvittavia laaja-alaisia ja yhteensovittavia toimia varten  puitestrategian täytäntöönpanoa koskevan johdonmukaisuuden takaamiseksi ja yhteisvaikutuksen kehittämiseksi.[6]  KOM(2000) 335 lopullinen.9) Yhteisön toimien lisäarvon vahvistamiseksi komission on varmistettava yhdessä jäsenvaltioiden kanssa tämän päätöksen mukaisesti toteuttavien toimien ja muiden asiaan liittyvien - erityisesti perustamissopimuksen yhteensovitettua työllisyysstrategiaa koskevan 125-130 artiklan mukaisesti toteutettavien ja sosiaalirahaston alaisena toteutettavien - yhteisön toimintalinjojen, välineiden ja toimien johdonmukaisuus ja täydentävyys kaikilla tasoilla.10)  Sukupuolten tasa-arvon edistämiseen liittyvien tärkeimpien toimijoiden valmiuksien lisäämiseksi olisi vaihdettava tietoja, kokemuksia ja hyviä toimintatapoja verkostojen kesken. Tähän olisi otettava mukaan myös naisten ja miesten tasa-arvoa käsittelevät jäsenvaltioiden parlamentaariset komiteat ja Euroopan parlamentin valiokunnat sekä komission asiantuntijaverkostot. Etusijalle olisi asetettava verkostojen jäsenten välisestä yhteisvaikutuksesta saatavat edut.11) Kaikkien yhteisön toimien onnistuneen toteuttamisen edellytyksenä on niiden tulosten valvonta ja arviointi suhteessa asetettuihin tavoitteisiin.12) Tämän päätöksen täytäntöönpanemiseksi tarvittavat toimet olisi hyväksyttävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY [7] 2 artiklan nojalla kyseisen päätöksen 3 artiklassa vahvistetun neuvoa-antavan menettelyn mukaisesti.[7]  EYVL L 184, 17.7.1999, s. 23.13) Olisi huolehdittava siitä, että näihin ohjelmiin voisivat osallistua myös Keski- ja Itä-Euroopan assosioituneet maat Eurooppa-sopimuksissa, niiden lisäpöytäkirjoissa ja kyseisten assosiaationeuvostojen päätöksissä säädettyjen edellytysten mukaisesti sekä Kypros, Malta ja Turkki lisämäärärahoilla kyseisen maan kanssa sovittavien menettelyjen mukaisesti.14) Jäsenvaltiot eivät voi riittävällä tavalla saavuttaa yhteisön ehdottaman sukupuolten välisen tasa-arvon edistämiseen tähtäävän toimen tavoitteita perustamissopimuksen 5 artiklassa määriteltyjen toissijaisuus- ja suhteellisuusperiaatteiden mukaisesti muun muassa sen vuoksi, että siihen tarvitaan monenkeskistä kumppanuutta, valtioiden rajat ylittävää tiedonvaihtoa ja yhteisön laajuista hyvien toimintatapojen levittämistä, ja näin ollen toimien laajuuden ja vaikutusten vuoksi ne saavutetaan paremmin yhteisön tasolla. Tässä päätöksessä ei ylitetä sitä, mikä on tarpeen näiden tavoitteiden saavuttamiseksi.15)  Kaikki jäsenvaltiot ja ehdokasvaltiot ovat allekirjoittaneet ja ratifioineet YK:n yleissopimuksen naisiin kohdistuvan kaikkinaisen syrjinnän poistamiseksi,ON TEHNYT TÄMÄN PÄÄTÖKSEN:1 artiklaOhjelman perustaminenTällä päätöksellä perustetaan ohjelma, jäljempänä 'ohjelma', sukupuolten tasa-arvoa koskevan yhteisön puitestrategian edistämiseksi, avustamiseksi ja tukemiseksi 1 päivän tammikuuta 2001 ja 31 päivän joulukuuta 2005 väliseksi ajaksi.2 artiklaPeriaatteet1. Ohjelma on yksi niistä välineistä, joita tarvitaan toteuttamaan yhteisön kokonaisvaltaista tasa-arvostrategiaa, jossa yhdistyvät kaikki sukupuolten tasa-arvoon tähtäävä yhteisön politiikka ja kaikki yhteisön toimet, myös tasa-arvon valtavirtaistaminen, sekä kaikkiin naisiin kohdistetut erityistoimenpiteet.2. Ohjelmassa yhteensovitetaan, tuetaan ja rahoitetaan yhteisön tasa-arvostrategian toiminta-alojaan kuuluvien laaja-alaisten  toimien toteuttamista. Toiminta-aloja ovat talouselämä, yhtäläinen osallistuminen ja edustus, sosiaaliset oikeudet, kansalaisyhteiskunta, sukupuoliroolit ja -stereotypiat. Sukupuolten tasa-arvo Euroopan unionin laajentuessa, sukupuolinäkökohtien ulottuvuus yhteisön ulkosuhteissa ja kehitysyhteistyöpolitiikassa ovat laaja-alaisia toimia, jotka kuuluvat puitestrategian kaikkiin toiminta-aloihin.3 artiklaTavoitteetOhjelman tavoitteena ona) avustaa sukupuolten tasa-arvoa koskevan yhteisön puitestrategian täytäntöönpanossab) edistää ja levittää sukupuolten tasa-arvon taustalla olevia arvoja ja käytäntöjäc) lisätä suoraan ja välilliseen sukupuolisyrjintään, myös naisiin kohdistuvaan moninkertaiseen syrjintään, liittyvien näkökohtien ymmärrystä määrittämällä tällaisen syrjinnän olemassaolo ja laajuus sekä arvioimalla toimintalinjojen ja -tapojen tehokkuuttad) kehittää tärkeimpien toimijoiden (sukupuolten tasa-arvoa edistävät riippumattomana elimet, työmarkkinaosapuolet ja kansalaisjärjestöt erityisesti kansallisella tasolla sekä alue- ja paikallistasolla) valmiuksia sukupuolten tasa-arvon tehokkaaksi edistämiseksi ja tukea erityisesti tiedonvaihtoa ja hyviä käytäntöjä sekä verkottumista yhteisön tasolla.e) avustaa yhteisöä arvioimaan tarvetta lisäaloitteisiin, tarvittaessa myös lainsäädäntöön, sukupuoleen perustuvan syrjinnän torjumiseksi ja naisten ja miesten tasa-arvon edistämiseksi.f) tukea ja edistää hakijamaiden pyrkimyksiä tasa-arvon saavuttamisessa.4 artiklaYhteisön toimet1. Edellä 3 artiklassa tarkoitettujen tavoitteiden saavuttamiseksi on toteutettava seuraavat valtioiden rajat ylittävät toimet:a) Tietoisuuden lisääminen:Korostetaan ensisijaisesti sukupuolten tasa-arvon edistämisen eurooppalaista ulottuvuutta ja tuodaan esiin ohjelman tulokset, erityisesti julkaisujen, kampanjoiden ja tapahtumien kautta.b) Analysointi ja arviointi:Analysoidaan sukupuolten tasa-arvoon vaikuttavat tekijät ja toimet, joihin kuuluvat myös tilastojen keruu, tutkimukset, sukupuolivaikutusten arviointi, välineet ja mekanismit, indikaattorien ja esikuvien kehittäminen sekä tulosten tehokas levittäminen. Tähän sisältyy lisäksi tasa-arvoa koskevan yhteisön lainsäädännön täytäntöönpanon ja soveltamisen valvonta arvioimalla lainsäädännön ja käytännön vaikutuksia ja tehokkuutta.c) Valmiuksien vahvistaminenLisätään avaintoimijoiden valtioiden rajat ylittävää yhteistyötä yhteisön tasolla kansallisten, alueellisten ja paikallisten viranomaisten, työmarkkinaosapuolten ja kansalaisjärjestöjen verkottumista ja tiedonvaihtoa edistämällä.2. Järjestelyt 1 kohdassa tarkoitettujen toimien toteuttamiseksi esitetään liitteessä.5 artiklaOhjelman toteuttaminen ja yhteistyö jäsenvaltioiden kanssa1 Komissioa) takaa ohjelmaan kuuluvien yhteisön toimien toteuttamisen liitteen mukaisesti,b) kuulee säännöllisesti 6 artiklassa tarkoitetun komitean jäseniä, yhteisön tason työmarkkinaosapuolia ja kansalaisjärjestöjä ohjelman toteuttamisesta ja seurannasta sekä ohjelmaan liittyvistä politiikan suuntaviivoista; tähän liittyen komissio toimittaa asiaan kuuluvat tiedot kansalaisjärjestöille ja työmarkkinaosapuolille,c) edistää aktiivista yhteistyötä ja vuoropuhelua kaikkien ohjelmaan osallistuvien välillä muun muassa sukupuolten tasa-arvoa edistävän yhtenäisen ja yhteensovitetun lähestymistavan kannustamiseksi.2. Komissio toteuttaa yhteistyössä jäsenvaltioiden kanssa tarvittavat toimeta) edistääkseen kaikkien asiaankuuluvien tahojen osallistumista ohjelmaan,b) taatakseen ohjelman yhteydessä toteutettujen toimien tulosten levittämisen, jac) tarjotakseen ohjelmasta tuettuja toimia koskevaa tietoa, julkisuutta ja seurantaa.6 artiklaKomitea1. Komissiota avustaa komitea (jäljempänä 'komitea'), joka muodostuu jäsenvaltioiden edustajista ja jonka puheenjohtajana on komission edustaja.2. Tähän kohtaan viitattaessa sovelletaan päätöksen 1999/468/EY 3 artiklassa säädettyä neuvoa-antavaa menettelyä kyseisen päätöksen 7 artiklan mukaisesti.3. Komission edustajan on kuultava komiteaa erityisesti seuraavista seikoista:a) ohjelman toteuttamista koskevat yleiset seurantaviivat,b) vuosittainen talousarvio ja määrärahojen jakaminen eri toimenpiteille jac) ohjelman toimien toteuttamista koskeva vuosittainen toimintasuunnitelma.4. Komission edustajan on kuultava komiteaa myös muista ohjelman täytäntöönpanoa koskevista asiaankuuluvista aiheista.5. Komission on tiedotettava komitealle säännöllisesti muista syrjinnän torjumiseen liittyvistä yhteisön toimista, jotta varmistetaan ohjelman yhdenmukaisuus ja täydentävyys muiden 7 artiklassa tarkoitettujen toimenpiteiden kanssa. Tarvittaessa komission on luotava säännöllistä ja rakenteellista yhteistyötä komitean ja muiden asiaan liittyvien toimintalinjojen, välineiden ja toimien yhteyteen perustettujen valvontakomiteoiden välille.7 artiklaJohdonmukaisuus ja täydentävyys1. Komissio varmistaa yhdessä jäsenvaltioiden kanssa ohjelman ja muiden unionin ja yhteisön toimintalinjojen, välineiden ja toimien välisen yleisen yhdenmukaisuuden erityisesti perustamalla asianmukaiset mekanismit ja välineet, esimerkiksi sukupuolivaikutusten arviointeja, valvontavälineitä ja vertailuarvoja, koordinoidakseen ohjelman toimet naisten aseman edistymiseen liittyvien asianmukaisten toimien kuten tutkimukseen, työllisyyteen, syrjinnän torjuntaan, köyhyyden ja syrjäytymisen torjuntaan,  terveyteen, koulutukseen ja nuorisoon, kulttuuriin, oikeus- ja sisäasioihin sekä laajentumiseen ja ulkosuhteisiin liittyvien toimien kanssa (tähän sisältyvät yhteisön toimet myös ihmisoikeuksien alalla).2. Komissio ja jäsenvaltiot varmistavat ohjelmaan kuuluvien toimien ja muiden asiaankuuluvien unionin ja yhteisön toimien, erityisesti rakennerahastojen alaisuudessa toteutettavien toimien, yhteisön Equal-aloitteen, Daphne-, Stop-, Phare- ja Meda-ohjelman, tutkimuksen puiteohjelman, köyhyyden ja syrjäytymisen torjumista koskevan ohjelman, sosiaalipoliittisen ohjelman ja syrjinnän torjumista koskevan yhteisön toimintaohjelman (2001-2006) välisen yhdenmukaisuuden ja täydentävyyden.3. Jäsenvaltioiden on kaikin mahdollisin keinoin pyrittävä varmistamaan, että tämän ohjelman mukaiset toimet sekä kansallisella, alueellisella ja paikallisella tasolla toteutetut toimet  ovat yhdenmukais ja täydentäviä, ja helpottamaan niiden toteuttamista.8 artiklaEFTA-/ETA-maiden, Keski- ja Itä-Euroopan assosioituneiden maiden, Kyproksen, Maltan ja Turkin osallistuminenTähän ohjelmaan voivat osallistuaa) EFTA-/ETA-maat ETA-sopimuksessa vahvistettujen ehtojen mukaisesti,b) Keski- ja Itä-Euroopan ehdokasmaat (KIE-maat) Eurooppa-sopimuksissa, niiden lisäpöytäkirjoissa ja asiaankuuluvien assosiaationeuvostojen päätöksissä vahvistettujen ehtojen mukaisesti,c) Kypros, Malta ja Turkki lisämäärärahojen perusteella kyseisten maiden kanssa sovittavien menettelyjen mukaisesti.9 artiklaValvonta ja arviointi1. Komissio valvoo ohjelmaa säännöllisesti yhteistyössä 6 artiklassa tarkoitetun komitean kanssa.2. Komissio tekee ohjelmasta väliarvioinnin ja loppuarvioinnin yhteistyössä riippumattomien ulkopuolisten asiantuntijoiden kanssa. Arvioinnissa otetaan huomioon toteutettujen toimien vaikutus ja tehokkuus suhteessa 2 artiklassa esitettyihin tavoitteisiin. Lisäksi tarkastellaan koko ohjelman vaikutusta ja ohjelman toimien ja muiden asiaankuuluvien yhteisön politiikan, välineiden ja toimien täydentävyyttä.3. Komissio toimittaa 31 päivään joulukuuta 2003 mennessä arviointia koskevan välikertomuksen Euroopan parlamentille, neuvostolle, talous- ja sosiaalikomitealle sekä alueiden komitealle.4. Komissio toimittaa puitestrategiaa ja ohjelmaa koskevan lopullisen arviointikertomuksen Euroopan parlamentille, neuvostolle, talous- ja sosiaalikomitealle sekä alueiden komitealle 31 päivään joulukuuta 2006 mennessä.4bis. Kaikissa arviointikertomuksissa on esitettävä, missä määrin jäsenvaltiot ja valtiolliset elimet sekä kansalaisjärjestöt ovat saaneet varoja käyttöönsä.10 artiklaOsoitusTämä päätös on osoitettu kaikille jäsenvaltioilleTehty Brysselissä,Neuvoston puolestaPuheenjohtajaLIITEI TOIMINTA-ALATOhjelman toiminta-alaan voi kuulua yksi tai useampi seuraavista aloista:1) TalouselämäTämä liittyy työmarkkinoilla vallitseviin sukupuolieroihin ja niiden poistamiseen. Tavoitteina on lisätä naisten työllisyyttä sekä vähentää naisten työttömyyttä, sukupuolten mukaista eriytymistä työmarkkinoilla ja sukupuolten palkkaeroja.2) Tasapuolinen osallistuminen ja edustusTämä liittyy naisten vähäiseen edustukseen päätöksentekoelimissä. Toimilla edistetään naisten osallistumista poliittiseen, taloudelliseen ja yhteiskunnalliseen päätöksentekoon kaikilla tasoilla eli yhteisön ja jäsenvaltioiden tasolla sekä alue- ja paikallistasolla, myös ulkosuhteisiin ja kehitysyhteistyöhön liittyvissä toimissa (esimerkiksi naisten osallistuminen kansainvälisiin tehtäviin ja heidän asemansa niissä).3) Sosiaaliset oikeudetTasa-arvo on otettava tehokkaasti huomioon kaikilla naisten päivittäiseen elämään vaikuttavilla politiikan aloilla, kuten liikenteessä, kansanterveydessä ja muilla perusteilla tapahtuvan syrjinnän torjunnassa. Toimet koordinoidaan syrjinnän torjumista koskevan toimintaohjelman ja muiden asiaan kuuluvien ohjelmien toimien kanssa. Toimilla pyritään parantamaan sosiaalista suojelua koskevan yhteisön lainsäädännön täytäntöönpanoa erityisesti vanhempainlomaan, raskauteen ja äitiyteen ja työaikaan liittyvillä aloilla ja löytämään tapoja, joilla voidaan helpottaa työ- ja perhe-elämän yhteensovittamista erityisesti asettamalla tavoitteita lasten- ja vanhustenhoidon parempaa tarjontaa varten.4) KansalaisyhteiskuntaTämä liittyy naisten ihmisoikeuksien vahvistamiseen. Toimilla edistetään naisten ihmisoikeuksien tunnustamista, lujitetaan oikeutta yhtäläisiin mahdollisuuksiin ja vahvistetaan sukupuoleen liittyvän väkivallan ja naiskaupan torjuntaa.5) Sukupuoliroolit ja stereotypiatTämä liittyy stereotyyppisiin käsityksiin naisista ja miehistä sekä tarpeeseen muuttaa yhteiskunnan sukupuolirooleihin vaikuttavia käyttäytymistä, asenteita, normeja ja arvoja. Toimiin sisältyy tasa-arvon valtavirtaistaminen ottamalla se huomioon erityisesti koulutuksessa, kulttuurissa, tieteessä, tiedotusvälineissä ja tukitoimissa.II TOIMINTATAVATOhjelmasta voidaan tukea seuraavia kansainvälisiä toimia:Ohjelmalohko 1 - Tietoisuuden lisääminen1) Järjestetään konferensseja, seminaareja ja tapahtumia Euroopan tasolla.2) Järjestetään komission koordinoima ja kunkin jäsenvaltion asiasta vastaavan viranomaisen johtama eurooppalainen tasa-arvoviikko yhteisössä ja kaikissa jäsenvaltioissa sekä 8 artiklan mukaisesti ehdokasmaissa samanaikaisesti ja samasta aiheesta. Yksi tällainen aihe voisi olla naisiin ja lapsiin kohdistuvan väkivallan torjunta.3) Järjestetään maiden välistä tietojen vaihtoa ja hyvien käytäntöjen levittämistä tukevia eurooppalaisia tiedotuskampanjoita; myönnetään vuosittainen palkinto yrityksille, jotka edistävät sukupuolten tasa-arvoa; palkinnolla on tarkoitus vahvistaa tasa-arvoseikkojen näkyvyyttä.4) Julkaistaan aineistoa ohjelman tulosten levittämiseksi; lisäksi perustetaan hyviä esimerkkejä esittelevä Internet-sivusto, mielipiteenvaihtofoorumi ja kansainvälisille yhteistyökumppaneille tarkoitettu tietokanta; luodaan myös Internet-linkkejä asianmukaisille jäsenvaltioiden Internet-sivuille.5) Toteutetaan kansainvälisiä aloitteita, kuten sellaisia kokouksia, seminaareja ja kampanjoita, joissa käsiteltävä erityisaihe hyväksytään vuosittain ohjelmakomitean kuulemisen jälkeen. Näiden toimien tarkoituksena on tukea ja parantaa sukupuolten tasa-arvoa koskevien kansallisten toimien yhteisvaikutusta ja kehittää yhteisön toimien lisäarvoa.6) Järjestetään yhteisön tasa-arvolainsäädännön täytäntöönpanoa tukevia seminaareja ja levitetään sitä koskevaa tietoa; erityishuomiota on kiinnitettävä ehdokasmaiden tarpeisiin ja vaatimuksiin.Ohjelmalohko 2 - Analysointi ja arviointi1) Kehitetään ja levitetään sukupuolijakaumiin perustuvia vertailtavia tilastotietoja sekä naisten ja miesten asemaa eri politiikan aloilla koskevia tilastosarjoja, esimerkiksi vastaavaa työtä tekevien naisten ja miesten palkkatilastoja.2) Kehitetään ja levitetään sukupuolten tasa-arvoa koskevaa politiikkaa ja käytännön tehokkuutta arvioivia menetelmiä ja indikaattoreita (vertailuanalyysi).3) Tarkastellaan naisten työmarkkina-asemaa, tasa-arvolainsäädännön kansallista täytäntöönpanoa, sosiaaliturvaa ja verotuksen vaikutuksia naisiin ja miehiin sekä naisten etenemistä päätöksentekotasoilla ja levitetään tuloksia ja saatuja kokemuksia.4) Kerätään ja arvioidaan onnistuneita naisiin ja tiedotusvälineisiin liittyviä aloitteita, menetelmiä ja tekniikkoja koskevia ajantasaistettuja tietoja ja kokemuksia, poistetaan sukupuolistereotypioita sekä edistetään myönteisiä ja vaihtelevia nais- ja mieskuvia tiedotusvälineissä.5) Laaditaan sukupuolten tasa-arvoa Euroopan unionissa koskeva vuosittainen kertomus; arvioidaan myös edistymistä tavoitteiden saavuttamisessa ja saavutettuja tuloksia.6) Tehdään tavoitealojen aihekohtaisia tutkimuksia jäsenvaltioiden ja ehdokasmaiden omaksumia lähestymistapoja vertailemalla ja levitetään niitä.Komissio varmistaa tätä ohjelmalohkoa toteuttaessaan sen johdonmukaisuuden ja täydentävyyden muiden komission yksiköiden tai eurooppalaisten virastojen toimien kanssa, erityisesti Euroopan työ- ja elinolojen kehittämissäätiön, Euroopan ammatillisen koulutuksen kehittämiskeskuksen Cedefopin sekä tutkimusta ja kehittämistä koskevan yhteisön puiteohjelman kanssa.Ohjelmalohko 3 - Valmiuksien vahvistaminenSukupuolten tasa-arvon edistämisen keskeisten toimijoiden valmiuksien ja tehokkuuden parantamiseksi voidaan tukea seuraavia:- Rajatylittäviä monet tahot mukaan ottavaa vaihtotoimintaa tietojen, saatujen kokemusten ja hyvien käytäntöjen välittämiseksi. Näitä toimia voivat toteuttaa Euroopan tasolla kansalaisjärjestöt tai työmarkkinaosapuolet, alueellisten tai paikallisten viranomaisten rajatylittävät verkostot sekä sukupuolten tasa-arvoa edistävät järjestöt.- Toimiin voi kuulua valittujen aihepiirien toteutuksen, menetelmien ja välineiden vertailua, keskinäistä hyvien käytäntöjen välittämistä ja soveltamista, työntekijävaihtoja, tuotteiden, toteutuksen, strategian ja menetelmien kehittämistä yhteistyössä, erilaisiin hyvän käytännön mukaisiin menetelmiin, välineisiin ja prosesseihin sopeutumista ja/tai tulosten levittämistä, käsityksiä parantavia aineistoja ja tapahtumia.III TUKIHAKEMUSTEN TEKEMINENOhjelmalohko 1 Ohjelmalohkon toimet 2, 3 ja 4 toteutetaan avoimella tarjouskilpailulla. Sukupuolten tasa-arvosta vastaavat jäsenvaltioiden viranomaiset tai tasa-arvoelimet toteuttavat toimet 5 ja 6, joita voidaan tukea jäsenvaltioille suunnatun rajoitetun ehdotuspyynnön perusteella.Ohjelmalohko 2 Komissio toteuttaa ohjelmalohkon toimet yleensä tarjouskilpailun kautta. Toimi 1 toteutetaan asianmukaisen Eurostat-menettelyn mukaisesti.Ohjelmalohko 3 Ohjelmalohko toteutetaan komission järjestämän ja arvioiman avoimen ehdotuspyynnön kautta. Toimien toteutuksesta Euroopan tasolla vastaavat kansalaisjärjestöt tai työmarkkinaosapuolet tai alueellisten ja paikallisten viranomaisten verkostot, joiden tarkoituksena on sukupuolten tasa-arvon edistäminen.IV TOIMIEN TOTEUTTAMINEN1. Toimet voidaan rahoittaa tarjouspyyntöjen perusteella tehtävien palvelusopimusten kautta tai tuella, jota myönnetään yhteisrahoitukseen muiden rahoituslähteiden kanssa. Jälkimmäisessä tapauksessa komission tuen osuus voi pääsääntöisesti olla enintään 80 % tuensaajan tosiasiallisista menoista.2. Ohjelmaa toteutettaessa komissio saattaa tarvita lisäresursseja ja voi joutua käyttämään asiantuntijoita. Lisävaatimuksista päätetään käynnissä olevan komission resurssien kohdentamista koskevan arvioinnin yhteydessä.3. Ohjelmaa toteutettaessa komissio saattaa joutua käyttämään sekä komissiota että tuensaajia hyödyttävää teknistä ja/tai hallinnollista apua, joka liittyy määrittelyyn, valmisteluun, hallintoon, tarkastukseen ja valvontaan.4. Lisäksi komissio voi toteuttaa tiedotus-, julkaisu- ja levitystoimia sekä arviointitutkimuksia ja järjestää asiantuntijoille seminaareja ja kokouksia.5. Komissio laatii vuosittain työsuunnitelman, jossa eritellään ensisijaiset tavoitteet ja toteutettavat toimet. Lisäksi se määrittelee järjestelyt ja kriteerit, joita sovelletaan ohjelman toimia valittaessa ja rahoitettaessa. Tässä yhteydessä komissio pyytää lausunnon 6 artiklassa mainitulta komitealta.6. Toimissa noudatetaan täysin tietosuojaan liittyviä periaatteita.